**Német Nemzetiségi Önkormányzat Mór Képviselő-testületének**

**15/2021. (III.25.) határozata**

**a Semmelweis Kiadó és Multimédia Stúdió Kft-vel a Móri német tájszótár kiadói jogának átruházása tárgyában együttműködési megállapodás megkötése tárgyában**

A Kormány által 27/2020. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

A határozat mellékletét képező a Német Nemzetiségi Önkormányzat Mór és a Semmelweis Kiadó és Multimédia Stúdió Kft. között a Móri német tájszótár kiadói jogának átruházása tárgyában kötendő együttműködési megállapodást jóváhagyom.

Mór, 2021. március 25.

Erdei Ferenc

elnök

melléklet a 15/2021. (III.25.) határozathoz

**Együttműködési Megállapodás**

amely létrejött a **Német Nemzetiségi Önkormányzat Mór (**székhely: 8060 Mór, Szt. István tér 6., bírósági nyilvántartási száma nincs, mert választott testület, adószám: 15763538-1-07), képviseli Erdei Ferenc elnök, a továbbiakban **elnök**,

valamint a **Semmelweis Kiadó és Multimédia Stúdió Kft.** (székhely: 1089 Budapest, Nagyvárad tér 4., cégjegyzékszám: 01-09-870237, adószám: 13729879-2-42), képviseli: Dr. Táncos László igazgató, a továbbiakban **Kiadó**, együttesen **Felek**.

A megállapodás létrejött a **Felek** között az **Ivanicsné Szing Mária – Vargáné Kocsis Mária – Wundelené Hartmann Teréz – Schwartz Alajos – Mézner László: Móri német tájszótár – Deutsches Mundartwörterbuch von Moor** című mű kiadói jogának átruházása tárgyában, az alábbi feltételek szerint:

1. **Általános együttműködési irányelvek:**
2. A **Felek** képviselői kijelentik és szavatolnak azért, hogy a hatályos létesítő okiratuk értelmében az érintett **társaság**okat önállóan képviselhetik.
3. A **Kiadó** vállalja, a kiadvány megjelentetését 600 példányban. Elérhetővé teszi a könyvesboltjában, webes felületén az érdeklődők számára, valamint terjesztői hálózatba helyezi.
4. A **Kiadó** a kiadvány gondozásában, kiadói szerkesztői előkészítésében, nyomdai kigyártásában vállal felelőséget. A kiadvány az első kiadás változatlan utánnyomása, de a kolofon oldalon található támogatói logók feltüntetése nélkül. A második kiadás mellékelt hanganyaga nem CD mellékletben, hanem a kiadó oldalán elérhető link formájában tölthető le. Ez a lehetőség a kolofon oldalon feltűntetésre kerül.
5. Fizetési feltételek:
6. A **Felek** megállapodnak, hogy a második kiadás jogának átruházása fejében az utánnyomott példányból a kiadó 50 példányt bocsát a Német Nemzetiségi Önkormányzat Mór részére.
7. A **Kiadó** vállalja, hogy az eladásra bocsátott példányok hasznából fizeti ki a szerzőket külön szerződéses megállapodás alapján.
8. **Vegyes és hatályba léptető rendelkezések:**
9. A **Felek** a Polgári Törvénykönyvről szóló 2013. évi V. törvény értelmében az Együttműködési Megállapodásban körülírt munkálatok folyamán együttműködésre kötelezettek.
10. Az Együttműködési Megállapodást a **Felek** határozatlan időtartamra kötik. A Szerződés aláírásának napján lép hatályba.
11. A **Felek** megállapodnak arról, hogy az Együttműködési Megállapodás bármely módosítására kizárólag egybehangozó írásbeli jognyilatkozatukkal kerülhet sor.
12. Titoktartási kötelezettség: A **Felek** a rendelkezésére bocsátott információkat bizalmasan és üzleti titokként kezelik. Harmadik személy részére azokat csak a másik fél írásbeli engedélyével adhatják tovább.
13. Az Együttműködési Megállapodásban nem szabályozott kérdések tekintetében a magyar jog az irányadó. A megállapodás három eredeti példányban készült.
14. Az Együttműködési Megállapodást a megállapodó **Felek** átolvasták, értelmezték, s azt, mint akaratukkal minden megegyezőt, kézjegyükkel három eredeti példányban minden oldalon ellátva, jóváhagyóan aláírták.

Mór, 2021. március …. Budapest, 2021. március ….

……………………………………. ..…………………………………..

Erdei Ferenc Dr. Táncos László

elnök igazgató

Német Nemzetiségi Önkormányzat Mór Semmelweis Kiadó és

Multimédia Stúdió Kft.